als_Latn dik_Latn sna_Latn
Kombëtarja viziton armët e Skënderbeut
Sot në orën 17.00, kombëtarja shqiptare e futbolllit sipas planit të anonçuar me parë ka shkuar për një vizitë në Muzeumin e Arteve të Vienës. Qellimi i kesaj vizite, ka qenë për të parë nga afër armët Heroit Kombëtar të shqiptarëve Gjergj Kastriot Skënderbeu. Përpara muzeumit ishin mbledhur disa dhjetra tifozë dhe studentë shqiptarë. Ishin të pranishëm edhe ambasadori i Shqipërisë Roland Bimo, konsulli i Republikes së Kosovës dhe drejtori i Muzeut të arteve të Vjenës, që ju ka uruar kuqezinjve mirëseardhjen. Pranë përkrenares dhe shpatës së Skënderbeut, kanë përshendetur përveç drejtorit edhe ambasadadori Bimo dhe trajneri De Biasi. Presidenti Armand Duka, ka theksuar: “Jemi këtu për të dhënë një mesazh dhe për të marrë frymëzimin e duhur, nga heroi ynë kombëtar. Ai ndër shekuj ka qenë një burim frymëzimi për të gjithë shqiptarët. Ne po shkojmë në Francë për të bërë më të mirën dhe për të arritur këtë duhet te luftojmë fort. Kjo do të jetë beteja juaj. Kjo do të jetë mundësia që edhe ju të jeni heronj për të gjithë shqiptarët që ju duan dhe ju ndjekin”, – theksoi presidenti Armand Duka. Drejtuesit, stafi, por edhe studentët shqiptarë së bashku me ekipin patën mundësi të shihnin nga afër armët dhe përkrenaren e Heroit Kombëtar Gjergj Kastriot Skënderbeu, të cilat ishin të ekspozuara atje. Aty u bënë edhe shumë foto personale dhe në grup pranë stendës.
Tifozët shqiptarë të kombëtares, prisnin jashtë Muzeut të Artit, tek “Entrata Hofburg, Heldenplatz, Ruestkammer”, për të bërë foto me futbollistët. Ata dhe drejtuesit kanë dhuruar edhe suvenire për të pranishmit.
__________________________________________________________________
Një kombëtare elegante, gati drejt Francës
Shqipëria po përgatitet për pjesëmarrjen e saj të parë në finalet e Kampionatit Europian “Francë 2016”, jo thjesht për të bërë një paraqitje dinjitoze si një skuadër që di të prodhojë lojë dhe rezultat por edhe si një kombëtare elegante dhe e paraqitshme. Prej muaj një grup pune në FSHF, i kryesuar nga Presidenti Duka dhe me shumë specialist në përbërje kanë hartuar një plan veprimi në këtë drejtim. Kështu, krahas uniforëms së lojës, e evidentuar nga shumë media të huaja dhe publiku shqiptar dhe ai europian nëpërmjet konkurseve të ndryshme, një tjetër surprizë është edhe kostumi civil i delegacionit.
Sot në drekë për herë të parë, ekipi kombëtar, stafi dhe delegacioni, kanë veshur devizën civile të ideuar dhe realizuar nga stitlisti i mirënjohur Altin Mici. Ai, prej kohësh është shquar për kostumet e personalizuara “Made to Measure”.
Stilisti, i cili gjendet në Austri për të bërë provat e fundit u shpreh për faqen zyrtare të FSHF: “Ishte një punë që më tërhoqi menjëherë dhe e kam realizuar me shumë dashuri. Arsyet kuptohen. Qëllimi im kryesor kryesor ishte për ti dhënë çdo lojtari ndjenjën e krenarisë, besimit dhe komfortit me një veshje “Made in Albania”, ç’ ka synon të nxisë tek lojtarët, ndjenjën e patriotizmit dhe vetëvlerësimit. Ka qenë një punë e vështirë për të arritur një veshje perfekte me tre pjesë në tonalitete të grisë, krijuar në një kohë rekord prej dy muajsh, pas një pune perfekte për marrjen e masave të çdo lojtari”.
Kostumet elegante në ngjyrë gri, shoqërohen nga kemisha e bardhe, kollare bordo dhe këpucë grin ë tonalitet të errët. “Më duhet, të falenderoj për to (këpucët), firmën “Mici’s Shoes”, e cila është një kompani shqiptare, që ka bashkëpunuar ngushtë mene, për të realizuar këpucët e personalizuara”-shtoi stilisti i mirënjohur shqiptar Altin Mici.
Prej shumë vjetësh kombëtarja shqiptare e futbollit, krahas kostumeve sportive të paraqitjes, ka patur edhe devizë civile. Por kjo është hera e parë, që gjithçka është dizajnuar dhe qepur enkas për kombëtaren shqiptare të futbollit. Të pakta janë ato kombëtare, të cilat devizat e tyre i kanë të dedikuara vetëm për skuadrën apo vetëm për një event, siç është Kampionati Europian.
als_Latn als_Latn als_Latn unk als_Latn als_Latn als_Latn als_Latn als_Latn als_Latn